**Solt Város Önkormányzat Képviselő-testületének**

**14/2014 (XI.25.) önkormányzati rendelete**

**a helyi önkormányzati képviselők tiszteletdíjáról**

Solt Város Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 35. § (1) bekezdésében meghatározott feladatkörében eljárva, az önkormányzat szervezeti és működési szabályzatáról szóló 10/2011. (III.31.) önkormányzati rendelet 23. § (7) bekezdésében biztosított véleményezési jogkörében eljáró Ügyrendi és Szociális Bizottság véleményének kikérésével, a következőket rendeli el:

**1. A rendelet hatálya**

**1. §**

(1) A rendelet hatálya a helyi önkormányzati képviselőkre, a bizottságok elnökeire, a bizottságok tagjaira terjed ki.

(2) A rendelet szabályait az (1) bekezdésben írt személyek megbízatásának időtartamára kell alkalmazni.

(3) A polgármester és az alpolgármester képviselőként tiszteletdíjat nem kaphat.

**2. A tiszteletdíj mértéke**

**2. §[[1]](#footnote-1)**

(1)[[2]](#footnote-2)

(2)[[3]](#footnote-3) A bizottsági tagokat – függetlenül a betöltött bizottsági tagságok számától – havi bruttó 200.000 forint tiszteletdíj illeti meg.

(3)[[4]](#footnote-4) A bizottság elnöke havi bruttó 210.000 forint tiszteletdíjra jogosult.

**3. Költségtérítések**

**3. §**

(1) A képviselőnek a képviselő-testület képviseletében vagy a képviselő-testület, továbbá a polgármester megbízásából végzett tevékenységével összefüggő, általa előlegezett, számlával igazolt szükséges költségét meg kell téríteni.

(2) A költségek kifizetését a polgármester engedélyezi.

**4. Záró rendelkezések**

**4. §**

Ez a rendelet a kihirdetését követő napon lép hatályba, rendelkezéseit azonban 2014. október 21. napjától kell alkalmazni.

1. A 14/2014. (XI.25.) önkormányzati rendelet 2.§-a a 6/2017. (IV.5.) önkormányzati rendelet 1.§-ának megfelelően módosított szöveg. Hatályos 2017.04.06. [↑](#footnote-ref-1)
2. A 2. § (1) bekezdését a Solt Város Önkormányzata Képviselő-testületének 3/2022. (II. 25.) önkormányzati rendelete 2. §-a hatályon kívül helyezte. [↑](#footnote-ref-2)
3. A 2. § (2) bekezdése a Solt Város Önkormányzata Képviselő-testületének 3/2022. (II. 25.) önkormányzati rendelete 1. §-ával megállapított szöveg. [↑](#footnote-ref-3)
4. A 2. § (3) bekezdése a Solt Város Önkormányzata Képviselő-testületének 3/2022. (II. 25.) önkormányzati rendelete 1. §-ával megállapított szöveg. [↑](#footnote-ref-4)